— Ведаеце, тут справа не толькі ў гэтым. Яна найперш у тым, як падаецца фестываль — так бы мовіць, у яго абгортцы. Сярод нашых кінафэстаў ёсць узоры бліскучага брэндынгу, у якіх вельмі добрае пазіцыянаванне. “Лістапад” штогод мяняе слоган, у яго выдатны імідж. У “Паўночнага ззяння” летась была вельмі цікавая візуальная рэклама. Мяркую, нават калі праграма гэтых фестываляў не была б такой выдатнай, як яна ёсць, падтрымка ўсё адно знайшлася б. Бо навідавоку — брэнд, за якім стаяць асобы, і партнёры заўважаюць іх працу.